4)

Tillæg 3 affattes således: »Tillæg 3 Holdbarhedsprøvning til evaluering af en forureningsbegrænsende udskiftningsanordnings emissionsegenskaber 1. I dette tillæg fastlægges den holdbarhedsprøvning, der er omhandlet i bilag XI, punkt 4.3.2.4, til evaluering af en forureningsbegrænsende udskiftningsanordnings emissionsegenskaber. 2. BESKRIVELSE AF HOLDBARHEDSPRØVNINGEN 2.1. Holdbarhedsprøvningen består af en dataindsamlingsfase og en driftsprøveplan. 2.2. Dataindsamlingsfasen 2.2.1. Den udvalgte motor, der er udstyret med hele systemet til efterbehandling af udstødningen inklusive den forureningsbegrænsende udskiftningsanordning, afkøles til omgivende temperatur og gennemgår en WHTC-prøvningscyklus med koldstart i overensstemmelse med punkt 7.6.1 og 7.6.2 i bilag 4 til FN/ECE-regulativ nr. 49. 2.2.2. Umiddelbart efter WHTC-prøvningscyklussen med koldstart skal motoren køres i ni på hinanden følgende WHTC-varmstartsprøvningscyklusser i overensstemmelse med punkt 7.6.4 i bilag 4 til FN/ECE-regulativ nr. 49. 2.2.3. Prøvningssekvensen, der er anført i punkt 2.2.1 og 2.2.2, udføres i overensstemmelse med de instrukser, som er fastsat i punkt 7.6.5 i bilag 4 til FN/ECE-regulativ nr. 49. 2.2.4. Alternativt kan de relevante data indsamles ved kørsel med fuldt lastet køretøj udstyret med det valgte system til efterbehandling af udstødningen med den forureningsbegrænsende udskiftningsanordning. Prøvningen kan foretages enten på vej i henhold til kravene til kørecyklusser i punkt 4.5 til 4.5.5 i bilag II til denne forordning med omfattende registrering af kørselsdataene, eller på et egnet chassisdynamometer. Hvis der vælges prøvning på vej, skal køretøjet køre en kold prøvningscyklus som fastsat i tillæg 5 til dette bilag, efterfulgt af ni varme prøvningscyklusser, der er identiske med den kolde, på en sådan måde, at det arbejde, der udføres af motoren, er det samme som det, der blev opnået under punkt 2.2.1 og 2.2.2. Hvis der vælges chassisdynamometer, skal den simulerede vejstigning i prøvningscyklussen i tillæg 5 tilpasses, så den svarer til det arbejde, der er udført af motoren i WHTC. 2.2.5. Den typegodkendende myndighed skal afvise temperaturdata tilvejebragt i henhold til punkt 2.2.4, hvis den anser disse oplysninger for at være urealistiske, og anmode enten om gentagelse af prøvningen eller om udførelse af prøvningen i henhold til punkt 2.2.1, 2.2.2 og 2.2.3. 2.2.6. Temperaturerne i den forureningsbegrænsende udskiftningsanordning skal under hele prøvningen registreres på det sted, hvor der er den højeste temperatur. 2.2.7. I de tilfælde, hvor stedet med den højeste temperatur varierer over tid, eller hvis dette sted er vanskeligt at definere, bør registreres flere massetemperaturer på passende steder. 2.2.8. Antallet og placeringen af temperaturmålingerne vælges af fabrikanten efter aftale med den typegodkendende myndighed baseret på god teknisk skik. 2.2.9. Efter aftale med den typegodkendende myndighed kan én katalysatormassetemperatur eller temperaturen i katalysatorens indtag anvendes, hvis målingen af flere temperaturer viser sig at være umulig eller for vanskelig. Figur 1 Eksempel på placering af temperaturfølere i en generisk efterbehandlingsenhed Figur 2 Eksempel på placering af temperaturfølere i dieselpartikelfilter (DPF) 2.2.10. Temperaturerne skal måles og registreres ved en frekvens på mindst én gang i sekundet (1 Hz) under prøvningssekvensen. 2.2.11. De målte temperaturer skal registreres i et histogram med temperatur-bins på højst 10 °C. I det tilfælde, der er nævnt i punkt 2.2.7, skal den højeste temperaturværdi for hvert sekund registreres i histogrammet. Hver søjle i histogrammet viser den kumulerede frekvens i sekunder af de målte temperaturer i den specifikke bin. 2.2.12. Tiden i timer, der svarer til hver temperatur-bin, skal bestemmes og derefter ekstrapoleres til levetiden for den forureningsbegrænsende udskiftningsanordning i overensstemmelse med de værdier, der er angivet i tabel 1. Ekstrapoleringen baseres på den antagelse, at en WHTC-cyklus svarer til 20 km kørsel. Tabel 1 Levetiden for den forureningsbegrænsende udskiftningsanordning for hver køretøjsklasse og tilsvarende WHTC-prøvningscyklusser og -driftstider Køretøjsklasse Kilometerstand (km) Tilsvarende antal WHTC-prøvningscyklusser Tilsvarende antal timer Motorsystemer, som er monteret i køretøjer i klasse M1, N1 og N2 114 286 5 714 2 857 Motorsystemer, som er monteret i køretøjer i klasse N2 og N3 med en maksimal teknisk tilladt masse på højst 16 ton og gruppe M3, gruppe I, gruppe II og gruppe A samt gruppe B med en maksimal teknisk tilladt masse på over 7,5 ton 214 286 10 714 5 357 Motorsystemer, som er monteret i køretøjer i klasse N3 med en maksimal teknisk tilladt masse på over 16 ton og klasse M3, kategori III og kategori B med en maksimal teknisk tilladt masse på over 7,5 ton 500 000 25 000 12 500 2.2.13. Det er tilladt at gennemføre dataindsamlingsfasen for forskellige anordninger på samme tid. 2.2.14. I tilfælde af systemer, som er i drift i nærheden af aktiv regenerering, skal antal, længde og temperatur for den regenerering, der forekommer under prøvningssekvensen som defineret i punkt 2.2.1 og 2.2.2, registreres. Hvis der ikke har været aktiv regenerering, skal den varme sekvens, der er defineret i punkt 2.2.2, udvides til også at omfatte mindst to aktive regenereringer. 2.2.15. Den samlede mængde smøremiddel forbrugt i dataindsamlingsperioden, i g/h, registreres efter en egnet metode, f.eks. den i tillæg 6 beskrevne aftapnings- og vejningsprocedure. Til dette formål skal motoren køres i 24 timer, idet den gennemgår på hinanden følgende WHTC-prøvningscyklusser. I de tilfælde, hvor der ikke kan foretages en nøjagtig måling af olieforbruget, kan fabrikanten efter aftale med den typegodkendende myndighed anvende følgende alternativer til bestemmelse af smøremiddelforbruget: a) en defaultværdi på 30 g/h b) en værdi på anmodning af fabrikanten, baseret på solide data og oplysninger og godkendt af den typegodkendende myndighed. 2.3. Beregning af ækvivalent ældningstid svarende til en referencetemperatur 2.3.1. De temperaturer, der registreres i henhold til punkt 2.2 til 2.2.15, skal reduceres til en referencetemperatur Tr , på anmodning af fabrikanten efter aftale med den typegodkendende myndighed inden for det temperaturinterval, der er registreret under dataindsamlingsfasen. 2.3.2. I de tilfælde, der er nævnt i punkt 2.2.13, kan værdien af Tr variere for hver af disse anordninger. 2.3.3. Den tilsvarende ældningstid svarende til referencetemperaturen beregnes for hver bin, jf. 2.2.11, i overensstemmelse med følgende formel: Ligning 1: hvor: R = termisk reaktivitet for forureningsbegrænsende udskiftningsanordning. Følgende værdier skal anvendes: — Dieseloxidationskatalysator (DOC): 18 050 — katalyseret DPF: 18 050 — SCR- eller ammoniumoxidationskatalysator (AMOX) på basis af jernzeolit (Fe-Z): 5 175 — SCR-kobberzeolit (Cu-Z): 11 550 — SCR-vanadium (V): 5 175 — LNT (lean-NOx-filter): 18 050 Tr = referencetemperatur i K. = midtpunktstemperaturen i K for den temperatur-bin i, som den forureningsbegrænsende udskiftningsanordning er udsat for under dataindsamlingsfasen, registreret i temperaturhistogrammet. = tiden i timer, svarende til temperaturen , korrigeret til den fulde levetid, dvs. hvis histogrammet viser 5 timer, og livscyklussen er 4 000 timer ifølge tabel 1, skal alle histogrammer ganges med . = den tilsvarende ældningstid i timer for at opnå — ved at udsætte den forureningsbegrænsende udskiftningsanordning for temperaturen Tr — den samme ældning som den, der ville følge af eksponering af den forureningsbegrænsende udskiftningsanordning for temperaturen i perioden . i = bintal, hvor 1 er værdien for bin med den laveste temperatur, og n er værdien for bin med den højeste temperatur. 2.3.4. Den samlede ækvivalente ældningstid beregnes ud fra følgende ligning: Ligning 2: hvor: AT = den samlede ældningstid i timer for at opnå — ved at udsætte den forureningsbegrænsende udskiftningsanordning for temperaturen Tr — den samme ældning som den, der ville følge af eksponering af den forureningsbegrænsende udskiftningsanordning i løbet af dens levetid for temperaturen i perioden for hver af de i bins registreret i histogrammet. = den tilsvarende ældningstid i timer for at opnå — ved at udsætte den forureningsbegrænsende udskiftningsanordning for temperaturen Tr — den samme ældning som den, der ville følge af eksponering af den forureningsbegrænsende udskiftningsanordning for temperaturen i perioden . i = bintal, hvor 1 er værdien for bin med den laveste temperatur, og n er værdien for bin med den højeste temperatur. n = samlet antal temperaturbins. 2.3.5. I det tilfælde, der er omhandlet i punkt 2.2.13, beregnes AT for hver anordning. 2.4. Driftsprøveplan 2.4.1. Generelle krav 2.4.1.1. Driftsprøveplanen for motorer efter ibrugtagning skal tillade acceleration af ældningen af den forureningsbegrænsende udskiftningsanordning ved hjælp af oplysninger indsamlet i dataindsamlingsfasen, jf. punkt 2.2. 2.4.1.2. Driftsprøveplanen skal bestå af en termisk prøveplan og en prøveplan for smøremiddelforbrug i henhold til punkt 2.4.4.6. Fabrikanten kan efter aftale med den typegodkendende myndighed undlade at gennemføre en driftsprøveplan for smøremiddelforbrug, hvis de forureningsbegrænsende udskiftningsanordninger er placeret nedstrøms for en efterbehandlingsfilterkomponent (f.eks. et dieselpartikelfilter). Både den termiske prøveplan og prøveplanen for smøremiddelforbrug skal bestå af en gentagelse af henholdsvis en række varmebehandlinger og smøremiddelforbrugssekvenser. 2.4.1.3. For så vidt angår forureningsbegrænsende udskiftningsanordninger, der er i drift i nærheden af aktiv regenerering, skal den termiske sekvens suppleres med en aktiv regenereringsmodus. 2.4.1.4. I forbindelse med driftsprøveplaner bestående af såvel termiske planer som planer for smøremiddelforbrug, skal disses respektive sekvenser udskiftes, således at der på hver termisk sekvens, der skal udføres, følger en sekvens, der svarer til smøremiddelforbruget. 2.4.1.5. Det er tilladt at gennemføre driftsprøveplanen på én og samme tid for forskellige anordninger. I dette tilfælde skal der fastlægges en enkelt driftsprøveplan for alle anordninger. 2.4.2. Termisk prøveplan 2.4.2.1. Den termiske prøveplan skal simulere effekten af termisk ældning af en forureningsbegrænsende udskiftningsanordning med hensyn til dens emissionsegenskaber indtil udgangen af dens levetid. 2.4.2.2. Den motor, der bruges til gennemførelse af driftsprøveplanen, udstyret med systemet til efterbehandling af udstødningen med den forureningsbegrænsende udskiftningsanordning, drives i mindst tre på hinanden følgende termiske sekvenser som anført i tillæg 4. 2.4.2.3. Temperaturerne registreres over mindst to termiske sekvenser. Den første sekvens, der gennemføres med henblik på opvarmning, tages ikke i betragtning i forbindelse med temperaturregistreringen. 2.4.2.4. Temperaturerne registreres på passende steder, der er valgt i henhold til punkt 2.2.6 til 2.2.9, med en minimumsfrekvens på en gang i sekundet (1 Hz). 2.4.2.5. Den effektive ældningstid svarende til de termiske sekvenser, der er omhandlet i punkt 2.4.2.3, beregnes ud fra følgende ligninger: Ligning 3: Ligning 4: hvor: = den effektive ældningstid i timer for at opnå — ved at udsætte den forureningsbegrænsende udskiftningsanordning for temperaturen Tr — den samme ældning som den, der ville følge af eksponering af den forureningsbegrænsende udskiftningsanordning for temperaturen Ti i anden i. Ti = temperaturen i K, målt i anden i, i hver af de termiske sekvenser. R = termisk reaktivitet for den forureningsbegrænsende udskiftningsanordning. Fabrikanten skal aftale den R-værdi, der skal anvendes, med den typegodkendende myndighed. Det vil også være muligt som alternativ at anvende følgende defaultværdier: — Dieseloxidationskatalysator (DOC): 18 050 — katalyseret DPF: 18 050 — SCR- eller ammoniumoxidationskatalysator (AMOX) på basis af jernzeolit (Fe-Z): 5 175 — SCR-kobberzeolit (Cu-Z): 11 550 — SCR-vanadium (V): 5 175 — LNT (lean-NOx-filter): 18 050 Tr = referencetemperatur i K, har samme værdi som i ligning 1. AE = den effektive ældningstid i timer for at opnå — ved at udsætte den forureningsbegrænsende udskiftningsanordning for temperaturen Tr — den samme ældning som den, der ville følge af eksponering af den forureningsbegrænsende udskiftningsanordning for varigheden af den termiske sekvens. AT = den samlede ældningstid i timer for at opnå — ved at udsætte den forureningsbegrænsende udskiftningsanordning for temperaturen Tr — den samme ældning som den, der ville følge af eksponering af den forureningsbegrænsende udskiftningsanordning i løbet af dens levetid for temperaturen i perioden for hver af de i bins registreret i histogrammet. i = temperaturmålingens nummer. p = samlet antal temperaturmålinger. nc = termisk løbenummer blandt de sekvenser, der er gennemført med henblik på temperaturregistrering, jf. punkt 2.4.2.3. C = det samlede antal termiske sekvenser, der er gennemført med henblik på temperaturregistrering. 2.4.2.6. Det samlede antal termiske sekvenser til optagelse i driftsprøveplanen bestemmes ved anvendelse af følgende ligning: Ligning 5: NTS = AT/AE hvor: NTS = samlet antal termiske sekvenser, der skal gennemføres under driftsprøveplanen AT = den samlede ældningstid i timer for at opnå — ved at udsætte den forureningsbegrænsende udskiftningsanordning for temperaturen Tr — den samme ældning som den, der ville følge af eksponering af den forureningsbegrænsende udskiftningsanordning i løbet af dens levetid for temperaturen i perioden for hver af de i bins registreret i histogrammet. AE = den effektive ældningstid i timer for at opnå — ved at udsætte den forureningsbegrænsende udskiftningsanordning for temperaturen Tr — den samme ældning som den, der ville følge af eksponering af den forureningsbegrænsende udskiftningsanordning for varigheden af den termiske sekvens. 2.4.2.7. Det er tilladt at reducere NTS og dermed driftsprøveplanen ved at øge de temperaturer, som hver anordning udsættes for i hver modus af ældningscyklussen ved anvendelse af en eller flere af følgende foranstaltninger: a) isolere udstødningsrøret b) flytte den forureningsbegrænsende udskiftningsanordning tættere på udstødningsmanifolden c) opvarme udstødningstemperaturen kunstigt d) optimere motorens indstillinger uden i væsentlig grad at ændre motorens karakteristika. 2.4.2.8. Ved anvendelse af de foranstaltninger, der er omhandlet i punkt 2.4.4.6 og 2.4.4.7, må den samlede ældningstid beregnet fra NTS ikke være mindre end 10 % af levetiden som anført i tabel 1; f.eks. må køretøjsklassen N1 ikke have en NTS på mindre end 286 termiske sekvenser, under forudsætning af, at hver sekvens har en varighed på 1 time. 2.4.2.9. Det er tilladt at øge NTS og dermed varigheden af driftsprøveplanen ved at sænke temperaturerne for hver modus af ældningscyklussen ved anvendelse af en eller flere af følgende foranstaltninger: a) flytte den forureningsbegrænsende udskiftningsanordning længere væk fra udstødningsmanifolden b) afkøle udstødningstemperaturen kunstigt c) optimere motorens indstillinger. 2.4.2.10. I det i punkt 2.4.1.5 omhandlede tilfælde gælder følgende: 2.4.2.10.1. NTS er samme værdi for hver anordning, og der kan således opstilles en enkelt driftsprøveplan. 2.4.2.10.2. For at opnå samme NTS for hver anordning udregnes en første NTS -værdi for hver anordning, hver med sine egne AT- og AE-værdier. 2.4.2.10.3. Hvis de beregnede NTS -værdier er forskellige, kan der anvendes en eller flere af de i punkt 2.4.2.7 til 2.4.2.10 anførte foranstaltninger på den eller de anordninger, for hvilke NTS bør modificeres, i løbet af de termiske sekvenser, der er omhandlet i punkt 2.4.2.3, med henblik på at påvirke den målte Ti og dermed på nem vis fremskynde eller forsinke den pågældende anordnings eller de pågældende anordningers kunstige ældning. 2.4.2.10.4. De nye NTS -værdier svarende til de nye temperaturer Ti , der er opnået i punkt 2.4.2.10.3, beregnes. 2.4.2.10.5. De foranstaltninger, der er beskrevet i punkt 2.4.2.10.3 og 2.4.2.10.4, gentages, indtil de NTS -værdier, der er opnået for hver anordning i systemet, matcher. 2.4.2.10.6. De Tr-værdier, der benyttes til opnåelse af de forskellige NTS i punkt 2.4.2.10.4 og 2.4.2.10.5, skal være de samme som dem, der anvendes i punkt 2.3.2 og 2.3.5 til beregning af AT for hver anordning. 2.4.2.11. I tilfælde af en enhed af forureningsbegrænsende udskiftningsanordninger, der udgør et system som omhandlet i artikel 3, stk. 25, i direktiv 2007/46/EF, kan en af de to følgende løsninger overvejes i forbindelse med anordningernes termiske ældning: 2.4.2.11.1. Enhedens anordninger kan ældes enkeltvis eller sammen i overensstemmelse med punkt 2.4.2.10. 2.4.2.11.2. Såfremt enheden er opbygget på en sådan måde, at det ikke er muligt at adskille anordningerne (f.eks. DOC + SCR i en enhed), skal den termiske ældning af enheden udføres med største NTS . 2.4.3. Modificeret termisk prøveplan for anordninger, der er i drift i nærheden af aktiv regenerering 2.4.3.1. Den modificerede termiske prøveplan for anordninger, der anvendes i forbindelse med aktiv regenerering, skal simulere virkningen af ældning på grund af såvel termisk belastning som aktiv regenerering af en forureningsbegrænsende udskiftningsanordning ved afslutningen af dens levetid. 2.4.3.2. Den motor, der bruges til driftsprøveplanen, udstyret med systemet til efterbehandling af udstødningen med den forureningsbegrænsende udskiftningsanordning, drives i mindst tre modificerede termiske sekvenser, der hver består af en termisk sekvens som anført i tillæg 4 efterfulgt af en komplet aktiv regenerering, hvor den højeste temperatur, der er nået i efterbehandlingssystemet, ikke bør være lavere end den højeste temperatur, der registreres i dataindsamlingsfasen. 2.4.3.3. Temperaturerne registreres over mindst to modificerede termiske sekvenser. Den første sekvens, der gennemføres med henblik på opvarmning, tages ikke i betragtning i forbindelse med temperaturregistreringen. 2.4.3.4. Med henblik på at minimere den tid, der er gået mellem den termiske sekvens som fastsat i tillæg 4, og efterfølgende aktiv regenerering, kan fabrikanten kunstigt udløse aktiv regenerering ved efter hver termisk sekvens som anført i tillæg 4 at køre motoren på en stabil driftsmåde, som gør det muligt for motoren at producere en høj mængde sod. I så fald skal den stabile driftsmåde også betragtes som en del af den modificerede termiske sekvens, der er fastsat i punkt 2.4.3.2. 2.4.3.5. Den effektive ældningstid svarende til hver enkelt modificeret termisk sekvens skal beregnes ved hjælp af ligningerne 3 og 4. 2.4.3.6. Det samlede antal modificerede termiske sekvenser, der skal gennemføres i driftsprøveplanen, bestemmes ved anvendelse af ligning 5. 2.4.3.7. Det er tilladt at reducere NTS og dermed varigheden af driftsprøveplanen ved at øge temperaturerne for hver modus af den modificerede ældningscyklus ved anvendelse af en eller flere af foranstaltningerne i punkt 2.4.2.7. 2.4.3.8. Ud over de foranstaltninger, der er nævnt i punkt 2.4.3.7, kan NTS også reduceres ved at øge den maksimale temperatur for aktiv regenerering i den modificerede termiske sekvens uden under nogen omstændigheder at overskride en katalysatormassetemperatur på 800 °C. 2.4.3.9. NTS må aldrig være mindre end 50 % af antallet af aktive regenereringer, som den forureningsbegrænsende udskiftningsanordning er underkastet i sin levetid, beregnet ud fra følgende ligning: Ligning 5: hvor: NAR = antal aktive regenereringssekvenser i løbet af den forureningsbegrænsende udskiftningsanordnings levetid. tWHTC = tilsvarende antal timer alt efter hvilken køretøjsklasse, den forureningsbegrænsende udskiftningsanordning er beregnet til ifølge tabel 1. tAR = varighed i timer af en aktiv regenerering. tBAR = tiden i timer mellem to på hinanden følgende aktive regenereringer. 2.4.3.10. Hvis, som følge af anvendelsen af minimumsantallet af modificerede termiske sekvenser som beskrevet i punkt 2.4.3.9, AE × NTS beregnet ud fra ligning 4 overskrider AT beregnet ud fra ligning 2, kan varigheden af de enkelte modusser i den termiske sekvens, der er anført i tillæg 4, og som er forankret i den modificerede termiske sekvens som fastsat i punkt 2.4.3.2 reduceres i samme forhold, for at gøre AE × NTS = AT. 2.4.3.11. Det er tilladt at øge NTS og dermed varigheden af driftsprøveplanen ved at sænke temperaturerne for hver modus af den termoaktive regenereringssekvens ved anvendelse af en eller flere af foranstaltningerne i punkt 2.4.2.9. 2.4.3.12. I det i punkt 2.4.1.5, 2.4.2.10 og 2.4.2.11 omhandlede tilfælde gælder følgende: 2.4.4. Prøveplanen for smøremiddelforbrug 2.4.4.1. Prøveplanen for smøremiddelforbruget skal simulere virkningen af ældning som følge af kemisk forgiftning eller dannelse af aflejringer som følge af smøremiddelforbruget på udøvelsen af en forureningsbegrænsende udskiftningsanordnings emissionsegenskaber ved afslutningen af dens levetid. 2.4.4.2. Det forbrugte smøremiddel i g/h bestemmes over mindst 24 termiske sekvenser eller et tilsvarende antal modificerede termiske sekvenser efter en metode som f.eks. aftapnings- og vejningsproceduren, der er beskrevet i tillæg 6. Der skal anvendes nyt smøremiddel. 2.4.4.3. Motoren skal være udstyret med en oliesump med konstant volumen for at undgå behovet for påfyldninger, idet oliestanden påvirker olieforbrugsraten. Enhver egnet metode, som f.eks. den, der er beskrevet i ASTM standard D7156-09, kan anvendes. 2.4.4.4. Den teoretiske tid i timer, som der er behov for til gennemførelse af den termiske prøveplan eller den modificerede termiske driftsprøveplan, alt efter det gældende, for at opnå samme smøremiddelforbrug som det, der svarer til levetiden for den forureningsbegrænsende udskiftningsanordning, beregnes ud fra følgende ligning: Ligning 6: hvor: tTAS = teoretisk varighed i timer af driftsprøveplanen, der skal til for at opnå det samme smøremiddelforbrug som det, der svarer til levetiden for den forureningsbegrænsende udskiftningsanordning, forudsat at driftsprøveplanen kun består af en række på hinanden følgende termiske sekvenser eller på hinanden følgende modificerede termiske sekvenser. LCRWHTC = smøremiddelforbrugsraten i g/h bestemt som beskrevet i punkt 2.2.15. tWHTC = tilsvarende antal timer alt efter hvilken køretøjsklasse, den forureningsbegrænsende udskiftningsanordning er beregnet til ifølge tabel 1. LCRTAS = smøremiddelforbrugsraten i g/h bestemt som beskrevet i punkt 2.4.4.2. 2.4.4.5. Antallet af termiske sekvenser eller modificerede termiske sekvenser, der svarer til tTAS , beregnes ved anvendelse af følgende ligning: Ligning 7: hvor: N = antal termiske sekvenser eller modificerede termiske sekvenser svarende til tTAS . tTAS = teoretisk varighed i timer af driftsprøveplanen, der skal til for at opnå det samme smøremiddelforbrug som det, der svarer til levetiden for den forureningsbegrænsende udskiftningsanordning, forudsat at driftsprøveplanen kun bestod af en række på hinanden følgende termiske sekvenser eller på hinanden følgende modificerede termiske sekvenser. tTS = varighed i timer, af en enkelt termisk sekvens eller modificeret termisk sekvens. 2.4.4.6. Værdien af N sammenholdes med værdien af NTS beregnet i overensstemmelse med punkt 2.4.2.6 eller, for anordninger, der er i drift i nærheden af aktiv regenerering, jf. punkt 2.4.3.5. Hvis N ≤ NTS , er det ikke nødvendigt at tilføje en prøveplan for smøremiddelforbrug til den termiske prøveplan. Hvis N > NTS , tilføjes en prøveplan for smøremiddelforbrug til den termiske prøveplan. 2.4.4.7. Det er ikke nødvendigt at tilføje en prøveplan for smøremiddelforbrug, hvis det fornødne smøremiddelforbrug som beskrevet i punkt 2.4.4.8.4 allerede er opnået ved at øge smøremiddelforbruget ved gennemførelsen af den tilsvarende termiske prøveplan bestående i udførelsen af NTS termiske sekvenser eller modificerede termiske sekvenser. 2.4.4.8. Udvikling af prøveplan for smøremiddelforbrug 2.4.4.8.1. Prøveplanen for smøremiddelforbrug skal bestå af en række smøremiddelforbrugssekvenser gentaget flere gange, idet hver smøremiddelforbrugssekvens skal alternere med hver termisk sekvens eller modificeret termisk sekvens. 2.4.4.8.2. Hver smøremiddelforbrugssekvens skal bestå af en stabil driftsmåde ved konstant belastning og hastighed, idet belastningen og hastigheden vælges på en sådan måde, at smøremiddelforbruget maksimeres, og den effektive termiske ældning minimeres. Driftsmåden vælges af fabrikanten efter aftale med den typegodkendende myndighed baseret på god teknisk skik. 2.4.4.8.3. Varigheden af hver enkelt smøremiddelforbrugssekvens bestemmes som følger: 2.4.4.8.3.1. Motoren køres i et passende tidsrum ved en belastning og en hastighed bestemt af fabrikanten i overensstemmelse med punkt 2.4.4.8.2, og forbruget af smøremiddel i g/h, bestemmes ved hjælp af enhver egnet metode, som f.eks. aftapnings- og vejningsproceduren, der er beskrevet i tillæg 6. Skift af smøremiddel gennemføres med de anbefalede intervaller. 2.4.4.8.3.2. Varigheden af hver enkelt smøremiddelforbrugssekvens bestemmes ud fra følgende ligning: Ligning 8: hvor: tLS = varighed i timer, af en enkelt smøremiddelforbrugssekvens LCRWHTC = smøremiddelforbrugsraten i g/h bestemt som beskrevet i punkt 2.2.15. tWHTC = tilsvarende antal timer alt efter hvilken køretøjsklasse, den forureningsbegrænsende udskiftningsanordning er beregnet til ifølge tabel 1. LCRTAS = smøremiddelforbrugsraten i g/h bestemt som beskrevet i punkt 2.4.4.2. LCRLAS = smøremiddelforbrugsraten i g/h bestemt som beskrevet i punkt 2.4.4.8.3.1. tTS = varighed, i timer, af en enkelt termisk sekvens som angivet i tillæg 4 eller modificeret termisk sekvens som angivet i punkt 2.4.3.2. NTS = samlet antal termiske sekvenser eller modificerede termiske sekvenser, der skal gennemføres under driftsprøveplanen 2.4.4.8.4. Smøremiddelforbrugsraten skal altid ligge under 0,5 % af motorens brændstofforbrugsrate for at undgå overdreven askeophobning på forsiden af den forureningsbegrænsende udskiftningsanordning. 2.4.4.8.5. Det er tilladt at tilføje den termiske ældning som følge af gennemførelsen af smøremiddelforbrugssekvensen til AE beregnet i henhold til ligning 4. 2.4.5. Udvikling af den samlede driftsprøveplan 2.4.5.1. Driftsprøveplanen skal være opbygget, således at en termisk eller modificeret termisk sekvens, alt efter hvad der er relevant, alternerer med en smøremiddelforbrugssekvens. Ovennævnte mønster skal gentages NTS gange, idet NTS er den værdi, der er beregnet enten i overensstemmelse med afsnit 2.4.2 eller afsnit 2.4.3, alt efter hvad der er relevant. Et eksempel på en fuldstændig driftsprøveplan, findes i tillæg 7. Et rutediagram, der beskriver udviklingen af en fuldstændig driftsprøveplan findes i tillæg 8. 2.4.6. Udvikling af driftsprøveplanen 2.4.6.1. Motoren, udstyret med systemet til efterbehandling af udstødningen med den forureningsbegrænsende udskiftningsanordning gennemgår driftsprøveplanen, som er omhandlet i punkt 2.4.5.1. 2.4.6.2. Den motor, der bruges til gennemførelse af driftsprøveplanen, kan være forskellig fra den motor, der bruges i dataindsamlingsfasen, idet sidstnævnte altid er den samme, som den forureningsbegrænsende udskiftningsanordning, der skal typegodkendes, er konstrueret til, og den, der skal prøves for emissioner i henhold til punkt 2.4.3.2. 2.4.6.3. Hvis den motor, der bruges til gennemførelse af driftsprøveplanen, har et slagvolumen, der er mindst 20 % større end den motor, der bruges i dataindsamlingsfasen, skal førstnævntes udstødningssystem være udstyret med et bypass med henblik på så godt som muligt at reproducere udstødningens strømningshastighed ved de valgte ældningsbetingelser. 2.4.6.4. I det tilfælde, der er omhandlet i punkt 2.4.6.2, skal den motor, der bruges til gennemførelse af driftsprøveplanen, typegodkendes i henhold til forordning (EF) nr. 595/2009. Hvis den anordning eller de anordninger, der prøves, er beregnet til at blive monteret i et motorsystem med udstødningsrecirkulation (EGR), skal det motorsystem, der anvendes til driftsprøveplanen, også være udstyret med et EGR. Hvis den anordning eller de anordninger, der prøves, er beregnet til montering i et motorsystem med udstødningsrecirkulation (EGR), skal det motorsystem, der anvendes til driftsprøveplanen, også være udstyret med EGR. 2.4.6.5. Det smøremiddel og det brændstof, der anvendes i driftsprøveplanen, skal så vidt muligt ligne dem, der anvendes under dataindsamlingsfasen, der er fastsat i punkt 2.2. Smøremidlet skal være i overensstemmelse med anbefalingen fra motorens fabrikant vedrørende den forureningsbegrænsende udskiftningsanordning, det er beregnet til. De anvendte brændstoffer bør være kommercielle brændstoffer, der opfylder de relevante krav i direktiv 98/70/EF. På fabrikantens anmodning kan der også anvendes referencebrændstoffer i henhold til denne forordning. 2.4.6.6. Smøremidlet må ændres med henblik på vedligeholdelse med de intervaller, som er planlagt af fabrikanten af den motor, der bruges i dataindsamlingsfasen. 2.4.6.7. I tilfælde af en SCR, udføres indsprøjtning af urea i overensstemmelse med den strategi, der er fastlagt af fabrikanten af den forureningsbegrænsende udskiftningsanordning.«